Matkaa jatketaan ja saavutaan palmumetsiin
Kun näin kaupungissa oli
 vieraeltu joku hetki,
 noustiin jälleen lentolaivaan,
 eteenpäin vaan jatkui retki.

 Jäivät jälkeen viinirinteet
 uhkeat ja vihannoivat,
 jäi puutarhat, joissa myöskin
 omenat ne kasvoi oivat.

 Pilvein äärtä piirtäväiset
 vastaan sitten saapui vuoret,
 yli niiden vauhti vinha
 vei jo matkustajat nuoret.

 Tuli tuosta vastaan meri,
 joka pauhas kauheasti,
 tahtonut kuin kuohuella
 olis ilmalaivaan asti.

 Eikä aikaakaan, kun kohti
 saavutaan jo toista rantaa,
 kunnes yli palmumetsäin
 laiva matkamiehet kantaa.

 Päätetäänpä seutuja nyt
 taasen käydä tutkimahan,
 siksi palmumetsän viereen
 alas laiva lasketahan.